রুনা খান

রুনা খান হলেন একজন বাংলাদেশী অভিনেত্রী ও মডেল।

২০০৫ সালে সিসিমপুর এর সুমনা চরিত্রে অভিনয়ের মধ্য দিয়ে তার কর্মজীবন শুরু হয়।পরে তিনি টেলিভিশন নাটকে অভিনয় শুরু করেন। তিনি হালদা (২০১৭) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার ও বাচসাস পুরস্কার অর্জন করেন এবং ছিটকিনি (২০১৭) চলচ্চিত্রে কেন্দ্রীয় চরিত্রে অভিনয় করে  শ্রেষ্ঠ চলচ্চিত্র অভিনেত্রীর জন্য মেরিল-প্রথম আলো সমালোচক পুরস্কার অর্জন করেন।

বোধ (২০২২) ওয়েব সিরিজ  এবং অসময় (২০২৪) ফিল্মের জন্য দুইবার তিনি শ্রেষ্ঠ অভিনেত্রী হিসেবে বাইফা পুরস্কার অর্জন করেন । 

এছাড়া কালো মেঘের ভেলা (চলচ্চিত্র) (২০১৯),একটি না বলা গল্প (২০২৩),নীলপদ্ম (২০২৫-এর চলচ্চিত্র) চলচ্চিত্রের কেন্দ্রীয় চরিত্রে অভিনয় করে রুনা খান দারুণ প্রশংসিত হন।

রুনা খান অভিনীত নীলপদ্ম (২০২৫-এর চলচ্চিত্র) চলচ্চিত্রটি ‘টোকিও লিফট অব চলচ্চিত্র উৎসব ২০২৫' এ ‘বেস্ট ফিচার ফিল্ম’র পুরস্কার অর্জন করে।

প্রারম্ভিক জীবন
রুনা খান ১৯৮৩ সালের ১১ জানুয়ারি মির্জাপুর, টাঙ্গাইল এ জন্মগ্রহণ করেন, তার শৈশব কাটে টাঙ্গাইলের সখিপুর শহরে। তার পিতা ফরহাদ খান ছিলেন একজন সরকারি চাকুরিজীবী। মা আনোয়ারা খান। তিনি তার পিতামাতার জ্যেষ্ঠ সন্তান। তার স্বামীর নাম এষণ ওয়াহিদ। তাদের একমাত্র কন্যার নাম রাজেশ্বরী। তিনি টাঙ্গাইলের একটি স্কুল থেকে মাধ্যমিক পাশ করে ১৯৯৮ সালে ঢাকার আসেন । তারপর বেগম বদরুন্নেসা সরকারি মহিলা কলেজ থেকে উচ্চমাধ্যমিক পাশ করে ইডেন মহিলা কলেজ থেকে বাংলায় অনার্স ও মাস্টার্স সম্পন্ন করেন।

কর্মজীবন
রুনা খান ২০০২ সালে নাগরিক নাট্য সম্প্রদায় এর কর্মী হিসেবে যোগ দেন। ২০০৫ সালে জনপ্রিয় শিশুতোষ ধারাবাহিক সিসিমপুর এর মধ্যদিয়ে তার পেশাগত অভিনয় জীবনের শুরু।

২০১৫ সালে তিনি আসাদুজ্জামান নূর নির্দেশিত নাগরিক নাট্য সম্প্রদায় এর ‘দেওয়ান গাজীর কিসসা ‘  মঞ্চ-নাটকে লাইলী চরিত্রে অভিনয় করেন। 

২০১৬ সালে পাকিস্তানি লেখক সাদত হাসান মান্টো‘র রচনায় ‘নাম-গোত্রহীন মান্টোর মেয়েরা’ মঞ্চ-নাটকে অভিনয় করেন যার নির্দেশনায় ছিলেন ঊষা গাঙ্গুলি।

সারা যাকের এর নির্দেশনায় স্মৃতি সত্তা ভবিষ্যৎ নাটকে অভিনয় করেন।

রুনা খান হুমায়ূন ফরীদি নির্দেশিত ছায়াবিথী,গোলাম সোহরাব দোদুল নির্দেশিত মামাভাগ্নে,সংসার,সাতকাহন আলভী আহমেদ নির্দেশিত আড্ডা,দীপংকর দীপন এর মায়ের দোয়া পরিবহন,মেটামরফসিস সোহেল আরমান নির্দেশিত জলরঙ, মাতিয়া বানু শুকু নির্দেশিত একটা কিনলে একটা ফ্রী, মাসুদ সেজান এর লংমার্চ, মাহফুজ আহমেদ এর আমাদের ছোট নদী চলে বাঁকে বাঁকে,মাগো তোমার জন্য, মোস্তফা কামাল রাজ এর ফ্যামিলি ক্রাইসিস ধারাবাহিকগুলোতে অভিনয় করেন।

দেয়াল আলমারী,অভিনেতা,দি বস,বাফার জোন,বোধ,স্বর্ণমানব,বড়মেয়ে,যদিও সন্ধ্যা,পথের প্রান্তে,বহিরাগত,বৌভাগ,বাবার ঘর,মাটিবর্তী,143 I Love you,ঈশ্বরের গল্প,গোলাপী আতর,মৃত্যু বাণ, খোঁড়া ঘোড়া,দেবদূত,জমজ ১, চান্স মাস্টার,বাহাদুর ডাক্তার,টিনের চশমা,অবাক যোগসুত্র তার প্রশংসিত একক নাটক।

তিনি আশফাক নিপুন এর ওয়েব ফিল্ম কষ্টনীড়,গৌতম কৈরির ওয়েবফিল্ম আন্তঃনগর,কাজল আরেফিন অমি এর ওয়েব ফিল্ম অসময়, আবু হায়াত মাহমুদ এর ওয়েবফিল্ম মার্ডার ৯০’স, অমিতাভ রেজা চৌধুরী এর ওয়েব সিরিজ বোধ ও বোহেমিয়ান ঘোড়া তে অভিনয় করেন।

এছাড়া তিনি গ্রামীণফোন,ডাচ-বাংলা মোবাইল ব্যাংক,স্কয়ার টয়লেট্রিজ,স্কয়ার ফুড অ্যান্ড বেভারেজ লিমিটেড,বিএসআরএম স্টিলস লিমিটেড এর বিজ্ঞাপনচিত্রে মডেল হন।

২০১৭ সালে আহত পাখির গান টেলিভিশন নাটকে অভিনয়ের জন্য এক ঘণ্টার নাটক ও টেলিফিল্মে শ্রেষ্ঠ অভিনেত্রী (প্রধান চরিত্র)বিভাগে আরটিভি স্টার অ্যাওয়ার্ড অর্জন করেন।

২০১৭ সালে তৌকীর আহমেদ পরিচালিত হালদা চলচ্চিত্রে তাকে জুঁই চরিত্রে দেখা যায়। এই চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার ও বাচসাস পুরস্কার অর্জন করেন। ২০১৭ সালে তিনি সাজেদুল আউয়াল পরিচালিত ছিটকিনি চলচ্চিত্রে কেন্দ্রীয় চরিত্র ময়মুনা’র রুপদান করেন। ছবিটি ১৬শ ঢাকা আন্তর্জাতিক চলচ্চিত্র উৎসবে প্রদর্শিত হয়।ছিটকিনি চলচ্চিত্রে অভিনয়ের জন্য রুনা খান ২০তম মেরিল-প্রথম আলো পুরস্কারে সমালোচক শাখায় শ্রেষ্ঠ চলচ্চিত্র অভিনেত্রী বিভাগে পুরস্কৃত হন।

২০২৩ সালে অমিতাভ রেজা চৌধুরী পরিচালিত ওয়েব সিরিজ বোধ এবং ২০২৪ সালে কাজল আরেফিন অমি পরিচালিত ওয়েব ফিল্ম অসময় এর জন‍্য তিনি শ্রেষ্ঠ অভিনেত্রী হিসাবে দুইবার বাইফা পুরস্কার অর্জন করেন।

২০১৯ সালে মৃত্তিকা গুণ এর কালো মেঘের ভেলা (চলচ্চিত্র)’র কেন্দ্রীয় নারী চরিত্র রোজীর রুপদান করেন।

২০২৩ সালে একটি না বলা গল্প চলচ্চিত্রে কেন্দ্রীয় চরিত্র আরিফা এবং ২০২৫ সালে নীলপদ্ম (২০২৫-এর চলচ্চিত্র) চলচ্চিত্রে নামভুমিকায় অভিনয় করে দারুণ প্রশংসিত হন তিনি।

রুনা খান অভিনীত নীলপদ্ম (২০২৫-এর চলচ্চিত্র) চলচ্চিত্রটি ‘টোকিও লিফট অব চলচ্চিত্র উৎসব ২০২৫' এ ‘বেস্ট ফিচার ফিল্ম’র পুরস্কার অর্জন করে।

রুনা খান মঞ্চ,টেলিভিশন,চলচ্চিত্র,ওটিটি প্রতিটি ক্ষেত্রেই দারুণ প্রশংসিত ও জনপ্রিয় একজন অভিনেত্রী।

 ব্যক্তিগত জীবন 
রুনা খানের স্বামী এষণ ওয়াহিদ এবং তাদের একমাত্র কন্যা রাজেশ্বরী।

 চলচ্চিত্রের তালিকা 
 বছর চলচ্চিত্র ভূমিকা পরিচালক টীকা২০১৭ হালদা জুঁই  তৌকীর আহমেদ ছিটকিনি  ময়মুনা  সাজেদুল আউয়াল  ২০১৯ কালো মেঘের ভেলা রোজী  মৃত্তিকা গুণ ২০২১কষ্টনীড়রেজওয়ানা চৌধুরীআশফাক নিপুনওয়েব চলচ্চিত্রবিলাপসানী সানোয়ার২০২৩আন্তঃনগর রোজিনাগৌতম কৈরীএকটি না বলা গল্পআরিফাপঙ্কজ পালিত২০২৪অসময়এমিলি রহমান কাজল আরেফিন অমিওয়েব চলচ্চিত্র২০২৫নীলপদ্মনীলাতৌফিক এলাহী

 টিভি/ওয়েব ধারাবাহিক 
বছরশিরোনামভূমিকাপরিচালকনেটওয়ার্কটীকা২০২০সাবরিনাবেবীআশফাক নিপুনহইচই২০২২বোধদীপ্তিঅমিতাভ রেজা চৌধুরী২০২৫বোহেমিয়ান ঘোড়াআম্বিয়া ২০২৩মার্ডার ৯০’সকুহুআবু হায়াত মাহমুদ RTV (Bangladesh)২০২৫পাপকাহিনীরুপাশাহরিয়ার নাজিমআইস্ক্রিন

 পুরস্কার ও মনোনয়ন 
 প্রদানের তারিখ পুরস্কার বিভাগ মনোনীত কর্ম ফলাফল সূত্র. ২৬ ডিসেম্বর ২০১৭ আরটিভি স্টার অ্যাওয়ার্ড এক ঘণ্টার নাটক ও টেলিফিল্মে শ্রেষ্ঠ অভিনেত্রী (প্রধান চরিত্র) আহত পাখির গান   ৩০শে মার্চ ২০১৮ মেরিল-প্রথম আলো পুরস্কার শ্রেষ্ঠ চলচ্চিত্র অভিনেত্রী (সমালোচক) ছিটকিনি   ৫ এপ্রিল ২০১৯ বাচসাস পুরস্কার শ্রেষ্ঠ পার্শ্ব অভিনেত্রী হালদা   ৮ই ডিসেম্বর ২০১৯ জাতীয় চলচ্চিত্র পুরস্কার শ্রেষ্ঠ পার্শ্ব অভিনেত্রী  ২০২৩বাইফা পুরস্কারশ্রেষ্ঠ অভিনেত্রী বোধবিজয়ী২০২৫বাইফা পুরস্কারযুগান্তকারী অভিনেত্রী (তারকা জরিপ - ওটিটি)অসময়যুগান্তকারী অভিনেত্রী (জুরি - ওটিটি)

 তথ্যসূত্র 

 বহিঃসংযোগ 

 বাংলা মুভি ডেটাবেজে রুনা খান 


বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:টাঙ্গাইল জেলার অভিনয়শিল্পী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী মঞ্চ অভিনেত্রী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাচসাস পুরস্কার বিজয়ী
বিষয়শ্রেণী:মেরিল-প্রথম আলো পুরস্কার বিজয়ী
বিষয়শ্রেণী:বাইফা পুরস্কার বিজয়ী